KOMISSION ASETUS (EY) N:o 3406/93, annettu 13 päivänä joulukuuta 1993, indica-riisilajikkeista interventiota varten



Virallinen lehti nro L 310 , 14/12/1993 s. 0014 - 0018

Suomenk. erityispainos Alue 3 Nide 54 s. 0015

Ruotsink. erityispainos Alue 3 Nide 54 s. 0015



KOMISSION ASETUS (EY) N:o 3406/93, annettu 13 päivänä joulukuuta 1993, indica-riisilajikkeista interventiota varten EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(1), sellaisena kuin se on viimeksi muutettuna asetuksella (ETY) N:o 1544/93(2), ja erityisesti sen 5 artiklan 5 kohdan, sekä katsoo, että asetuksen (ETY) N:o 1418/76 5 artiklan 5 kohdassa säädetään sellaisten riisilajikkeiden määritelmästä, joita voidaan pitää indica-lajikkeina; ainoastaan tietyt morfologiset ja elintarviketekniset ominaisuudet täyttävät lajikkeet voivat vastata tätä määritelmää; tämän vuoksi on aiheellista määrittää nämä ominaisuudet ja tarkentaa luettelon muodossa lajikkeet, joilla on nämä ominaisuudet tällä hetkellä, on kuitenkin suotavaa säätää menettelyistä, joilla edellä tarkoitettua luetteloa voidaan täydentää joka vuosi soveltuvien määritysmenetelmien ja sopivan näytteenottomenetelmän perusteella, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Asetuksen (ETY) N:o 1418/76 5 artiklan 2 kohtaa sovellettaessa indica-riisilajikkeita ovat lajikkeet, joilla on seuraavat ominaisuudet jyvän kuorimisen jälkeen: a) morfologiset ominaisuudet: - jyvän pituus vähintään 6,6 millimetriä, - pituuden ja leveyden suhde vähintään 3, - vähintään 60 prosentissa kokonaan hiotun riisin näytteestä ei saa olla lainkaan pilaantuneita eikä juovikkaita jyviä; b) elintarviketekniset ominaisuudet: - liimamaisuus korkeintaan 2,50 g/cm, - konsistenssi vähintään 0,85 kg/cm², - amyloosipitoisuus vähintään 21 prosenttia. 2 Määritysmenetelmät 1 kohdassa säädettyjen ominaisuuksien tutkimiseksi annetaan liitteessä II. 3 Lajikkeet, joilla on 1 kohdassa säädetyt morfologiset ja elintarviketekniset ominaisuudet, on lueteltu liitteessä I. 2 artikla 1 Uusien riisilajikkeiden lisäämiseksi liitteeseen I jäsenvaltioiden on esitettävä viimeistään kunkin vuoden joulukuun 20 päivänä komissiolle hakemus, jossa on mainittu lajikkeen nimi ja viitteet viljelykasvien kansallisessa lajikeluettelossa. 2 Jäsenvaltioiden, jotka ovat esittäneet hakemuksen 1 kohdan mukaisesti, on toimitettava viimeistään kunkin vuoden joulukuun 31 päivänä yhdelle liitteessä III olevista komission valitsemista laboratorioista paddy- eli raakariisiä olevien varmennettujen siementen näytteen jokaisesta lajikkeesta, jonka osalta on tehty hakemus. Tämän näytteen on oltava vähintään viiden kilogramman painoinen ja se on oltava tuotettu kyseisen vuoden aikana jossakin jäsenvaltiossa. 3 artikla 1 Riisin jalostuksesta vastaavan laboratorion on suoritettuaan itävyyskokeen ja jalostettuaan riisin lähetettävä koodatut näytteet kaikkiin liitteessä III lueteltuihin laboratorioihin ja toimitettava komissiolle sinetöity tiedonanto, jonka avulla näytteiden koodit voidaan tulkita. 2 Määritystä varten laboratorioihin lähetettävän näytteen on koostuttava vähintään 100 grammasta esikuorittua riisiä ja vähintään 750 grammasta kokonaan hiottua riisiä. Näytteiden on koostuttava kokonaisista riisinjyvistä lukuun ottamatta kokonaan hiotun riisin näytteitä, joista on poistettava kokonaiset, liitumaiset jyvät. 4 artikla 1 Komissio vahvistaa lajikkeiden ominaisuudet suoritettujen määritysten tulosten aritmeettisen keskiarvon perusteella niin, että äärimmäiset tulokset on suljettu pois. 2 Jos saman lajikkeen osalta on tehty kaksi tai useampia hakemuksia, lajikkeen ominaisuuksien vahvistamiseksi otetaan huomioon tulosten keskiarvo sen jälkeen, kun on sovellettu 1 kohtaa. 3 Komissio antaa jäsenvaltioille tiedon määritysten tuloksista ennen kunkin vuoden maaliskuun 31 päivää. Jokaisesta uusien lajikkeiden lisäämisestä on päätettävä ennen tätä päivämäärää asetuksen (ETY) N:o 1418/76 27 artiklassa säädettyä menettelyä noudattaen. 5 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 1993. Komission puolesta René STEICHEN Komission jäsen (1) EYVL N:o L 166, 25.6.1976, s. 1 (2) EYVL N:o L 154, 25.9.1993, s. 5 LIITE I - Artiglio, - Bluebelle E, - Dedalo, - Graldo, - Icaro, - Idra, - Lemont, - Mida, - Pegaso, - Puntal, - Rea, - Star, - Thaibonnet = L 202. LIITE II MÄÄRITYSMENETELMÄT A. MORFOLOGISET OMINAISUUDET Jyvät mitataan sekä pilaantuneiden ja juovikkaiden jyvien esiintymättömyys todetaan seuraavaa menettelyä noudattaen: 1) lajitellaan näyte siten, että mittaus voi tapahtua kokonaisista jyvistä; 2) suoritetaan kaksi mittausta, joissa molemmissa on 100 jyvää, ja lasketaan keskiarvo; 3) määritetään tulos yhden desimaalin tarkkuudella pyöristettynä. B. ELINTARVIKETEKNISET OMINAISUUDET a) Keitetyn riisin liimamaisuuden määritysmenetelmä Instron Food Testerin avulla 1 Tavoite Tällä menetelmällä arvioidaan keitetyn riisin liimamaisuutta Instron Food Testerin avulla. 2 Soveltamisala Keitetty kokonaan hiottu riisi. 3 Määritelmät Tässä menetelmässä sovelletaan seuraavia määritelmiä: 3.1 Liimamaisuus: keitetyn riisin taipumus liimautua. 3.2 Kokonaan hiottu riisi: asetuksen (ETY) N:o 1418/76 liitteessä A olevan 1 kohdan d alakohdassa oleva määritelmä. 4 Periaate Sen voiman mittaaminen, joka tarvitaan vastuksen voittamiseksi erotettaessa toisistaan kaksi tasaista teräspintaa, joiden väliin on etukäteen puristettu keitettyjä riisinjyviä määrätyllä voimalla määrätyn ajan. 5 Välineistö 5.1 Instron Food Tester, joka toimii joko puristuksella tai vedolla tasaisella nopeudella, joka on 0,5 cm/min, ja jossa on kenno, jonka mittausalue on 0 5 kilogrammaa. 5.2 Instron Food Testerin (5.1) kennoon sopiva mäntä, jossa on nelikulmainen tasainen teräspohja. 5.3 Pinnaltaan tasainen teräslevy, joka on sijoitettu männän (5.2) akselin suuntaisesti ja kiinteästi Instron Food Testerin pohjaan. 5.4 25 millilitran vetoisia dekantterilaseja. 5.5 Sähkökäyttöinen vesihaude, jonka kansi ei ole ilmatiivis ja jossa on rei'itetty levy, johon dekantterilasit (5.4) voidaan sijoittaa, ja jonka alapuolella on vettä sellaisella korkeudella, että se ei nouse rei'itetyn levyn reunan yläpuolelle kiehuessaan. 5.6 Vaaka, tarkkuus 0,1 grammaa. 5.7 Lasisauva. 5.8 Kellolaseja, halkaisija 6 senttimetriä. 5.9 Kronometri. 5.10 Lasta. 5.11 Muovipusseja tai muita astioita, jotka voivat sisältää 2 grammaa keitettyä riisiä ja estää sen kuivumisen. 6 Suoritustapa 6.1 Hauteen kuumennus Haude (5.5) säädetään kuumenemaan siten, että sen sisältämä vesi pysyy voimakkaasti kiehuvana. 6.2 Esikäsittely keittämistä varten Jokaista määritystä varten otetaan kaksi dekantterilasia (5.4) niin, että kumpaankin laitetaan 8 grammaa kokonaan hiottua riisiä (ainoastaan kokonaisia jyviä), 0,1 gramman tarkkuudella punnittuna, ja 12 millilitraa tislattua vettä. Sekoitetaan varovasti sauvan (5.7) avulla ja peitetään dekantterilasit kellolasilla (5.8). 6.3 Keittäminen Poistetaan keittoastian kansi, asetetaan lasit rei'itetylle levylle ja asetetaan kansi nopeasti paikalleen. Käynnistetään kronometri (5.9). Sammutetaan lämpö 20 minuutin kuluttua ja jätetään kaikki koskemattomaksi 10 minuutiksi. Poistetaan dekantterilasit keittoastiasta ja käännetään ne ylösalaisin kellolasin päälle. Annetaan jäähtyä vähintään 1 tunnin ajan. 6.4 Instron Food Testerin säätäminen Säädetään Instron Food Tester (5.1) valmistajan ohjeiden mukaan tarkistamalla erityisesti kennon vaste (arvot 0 640 grammaa) ja liikkeen nopeus (0,5 cm/min). 6.5 Mittaaminen Instron Food Testerin avulla Poistetaan keitetty riisi kummastakin dekantterilasista ja heitetään lastan (5.10) avulla ylimmät ja alimmat osat pois. Valmistetaan 8 kappaletta 0,1 gramman tarkkuudella punnittua 2 gramman näytettä, 4 kummastakin dekantterilasista, ja säilytetään niitä muovipusseissa (5.11) mittaamiseen asti. Laitetaan näyte teräslevylle (5.3) männän (5.2) akselin suuntaisesti kasaamalla sitä mahdollisimman paljon ilman puristamista. Lasketaan mäntää tasaisella nopeudella, joka on 0,5 cm/min, kunnes rekisteröidään 640 gramman puristusvoima riisiä vasten. Pysäytetään männän liike ja nostetaan se takaisin samalla nopeudella. Lasketaan määritetyn käyrän rajoittama pinta-ala vetovoimasta (grammoina) ordinaattana ja välimatkasta (sentteinä), jonka mäntä liikkui vetovoiman positiivisten arvojen rekisteröitymisvaiheessa, abskissana. Saatu pinta-ala edustaa voimaa ilmaistuna grammoina × senttimetreinä. 7 Toistettavuus Kahden määrityksen (kaksi 8 mittauksen sarjaa) tulosten välinen ero saa olla enintään 15 prosenttia niiden keskiarvosta. b) Keitetyn riisin konsistenssi määritysmenetelmä Instron Food Testerin avulla 1 Tavoite Tällä menetelmällä arvioidaan keitetyn riisin konsistenssi Instron Food Testerin avulla. 2 Soveltamisala Keitetty kokonaan hiottu riisi. 3 Määritelmät Tässä menetelmässä sovelletaan seuraavia määritelmiä: 3.1 Konsistenssi: keitetyn riisin jauhamisenkestävyys. 3.2 Kokonaan hiottu riisi: asetuksen (ETY) N:o 1418/76 liitteessä A olevan 1 kohdan d alakohdassa oleva määritelmä. 4 Periaate Sen voiman mittaaminen, joka tarvitaan keitetyn kokonaan hiotun riisin puristamiseksi rei'itetyn levyn läpi. 5 Välineistö 5.1 Instron Food Tester, joka toimii puristuksella tasaisella nopeudella, joka on 10 cm/min. 5.2 Ottawa Texture Measuring System cell, mallia 50 cm², mahdollisesti muutettuna niin, että osaa on pienennetty 15 prosentilla alkuperäisestä pinta-alasta, ja jossa on perforated plate insert. 5.3 Instron Food Testerin (5.1) kennoon sopiva mäntä. 5.4 100 ml:n vetoisia korkeita dekantterilaseja. 5.5 Sähkökäyttöinen vesihaude, jonka kansi ei ole ilmatiivis ja jossa on rei'itetty levy, johon dekantterilasit (5.4) voidaan sijoittaa, ja jonka alapuolella on vettä sellaisella korkeudella, että se ei nouse rei'itetyn levyn reunan yläpuolelle kiehuessaan. 5.6 Vaaka, tarkkuus 0,1 grammaa. 5.7 Lasisauva. 5.8 Kellolaseja, joiden halkaisija on 6 senttimetriä. 5.9 Kronometri. 5.10 Lasta. 5.11 Muovipusseja tai muita astioita, jotka voivat sisältää 17 grammaa keitettyä riisiä ja estää sen kuivumisen. 6 Suoritus 6.1 Hauteen kuumennus Haude (5.5) säädetään kuumenemaan siten, että sen sisältämä vesi pysyy voimakkaasti kiehuvana. 6.2 Esikäsittely keittämistä varten Jokaista määritystä varten otetaan kaksi dekantterilasia (5.4) niin, että kumpaankin laitetaan 20 grammaa kokonaan hiottua riisiä (ainoastaan kokonaisia jyviä), 0,1 gramman tarkkuudella punnittuna, ja 38 millilitraa tislattua vettä. Sekoitetaan varovasti sauvan (5.7) avulla ja peitetään dekantterilasit kellolaseilla (5.8). 6.3 Keittäminen Poistetaan keittoastian kansi, asetetaan lasit rei'itetylle levylle ja asetetaan kansi nopeasti paikalleen. Käynnistetään kronometri (5.9). Sammutetaan lämpö 20 minuutin kuluttua ja jätetään kaikki koskemattomaksi 10 minuutiksi. Poistetaan dekantterilasit hauteesta ja käännetään ne ylösalaisin kellolasin päälle. Annetaan jäähtyä huoneenlämmössä. 6.4 Instron Food Testerin säätäminen Säädetään Instron Food Tester valmistajan ohjeiden mukaan, tarkistamalla erityisesti kennon vaste (arvot 5 10 kilogrammaa) ja liikkeen nopeus (10 cm/min). 6.5 Mittaaminen Instron Food Testerin avulla Poistetaan keitetty riisi laseista ja valmistetaan 6 kappaletta 0,1 gramman tarkkuudella punnittua 17 gramman näytettä, kolme kumpaankin dekantterilasiin, ja säilytetään niitä muovipusseissa (5.11) mittaamiseen asti. Laitetaan näyte Ottawa-kennoon (5.2) ja lasketaan mäntä (5.3) nopeudella 10 cm/minuutissa, ja rekisteröidään jatkuvasti voima, joka tarvitaan keitetyn riisin näytteen puristamiseen. Näytteen konsistenssia pidetään samansuuruisena kuin voima (kiloina) ilmaistuna puristuskäyrän tasaisen alueen keskiarvolla. 7 Toistettavuus Kahden määrityksen (6 mittausta kummassakin) välinen ero saa olla enintään 10 prosenttia niiden keskiarvosta. c) Amyloosipitoisuus Standardin ISO n° 6647 mukaan. LIITE III LUETTELO LABORATORIOISTA 1 INSTITUUT VOOR GRAAN, MEEL EN BROOD TNO Lawickse Allee 15 NL-6701 AN Wageningen 2 LABORATOIRE DE TECHNOLOGIE DES CÉRÉALES CIRAD, département des cultures annuelles 2, place Pierre-Viala F-34060 Montpellier Cedex 1 3 INSTITUTO DE AGROQUÍMICA Y TECNOLOGÍA DE LOS ALIMENTOS C/Jaime Roig 11 E-Valencia 4 ENTE NAZIONALE RISI - CENTRO DI RICERCHE SUL RISO I-Mortara 5 INSTITUTO DE PROTECÇÃO DA PRODUÇÃO AGRO-ALIMENTAR (IPPAA) Avenida Conde de Valbom, 96-98 P-1000-Lisboa